En l'Armenia Otomana a situación d'os campesins armenios continó degradando-se. Se creyó un cerclo vicioso: os armenios tendeban a emigrar y as autoridatz otomanas  instalaban en l'Armenia historica musulmans refuchiatos d'o Caucaso (Circasians, Nogais, Tartres), u d'os Balcans. Os equilibrios de poder tradicionals se creboron y nomadas kurdos se desplazoron ta o norte. Aumentó a emigración armenia ta Costantinoble. A principios d'a decada de 1860 os liberals consiguioron que a Millet fuese dotata d'una Constitución nacional. O patriarca esdevinió una especie de monarca constitucional rodeyato d'una asambleya esleita. Yeran tiempos de reformas, d'occidentalización y de plegata d'ideyas occidentals como o nacionalismo y o socialismo.